
ЖыггъэкIхэм зыщIагъакъуэ
Адыгей.Республикэм и къалащхьэм къегъэщIылIа щIыхэр жыг щыбгъэкIынымкIэ хъарзынэщ. А Iуэхум гупыж хуэзыщIхэм зыщIагъэкъуэну я мураду Мейкъуапэ къалэ администрацэм зэIущIэ щекIуэкIащ мэкъумэш-фермер IэнатIэхэм я унафэщIхэр хэту.
Мейкъуапэ администрацэм и Iэтащхьэм и япэ къуэдзэ Мэхъуэш Рашид зэрыжиIамкIэ, жыгхэр хэсэным, ахэр зехьэным трагъэкIуадэм щыщ Iыхьэ гуэркIэ зыщIагъэкъуэну Iэмал яIэщ Адыгейм и мэкъумэш IэнатIэм зегъэужьыным теухуауэ республикэм щагъэбелджыла Iуэхухэм япкъ иту. Нэгъабэ зы гектарым хуэзэу иратыр сом 20764-м щхьэдэх хъунутэкъым. 2017 гъэм ахъшэу иратынур зыхуэдизынур зэкIэ наIуэкъым. ЗэIущIэм къыщыхагъэщащ жыг хадэм зратмэ, Мейкъуапэ къалэм и экономикэм зегъэужьынымкIэ IэмалыфIу зэрыщытыр.
Сом мелуан 736-м щIигъу хухах
Къэрэшей-Шэрджэс.Кавказ Ищхъэрэ федеральнэ щIыналъэм узыншагъэр хъумэным и IуэхущIапIэхэр ухуэным, щыIэхэр зыхуей хуэгъэзэным трагъэкIуэдэну ахъшэр зратыну хэгъуэгуитхум язщ мы республикэр. Ар къыщыгъэлъэгъуащ УФ-м и Премьер-министр Медведев Дмитрий Iэ зыщIидза унафэм.
А унафэм ипкъ иткIэ сом меларди 2,184-рэ яIэрыхьэнущ Дагъыстэн, Къэрэшей-Шэрджэс, Шэшэн, Осетие-Ищхъэрэ Алание республикэхэм, Ставрополь крайм. Абы щыщу сом мелуан 736,482-р — Къэрэшей-Шэрджэсым. Ар трагъэкIуэдэнущ Черкесск щаухуэну медицинэ IуэхущIапIитIым — лышх узыфэхэмкIэ диспансерымрэ республикэм и сабий сымаджэщымрэ. Мы ухуэныгъэхэр дызэрыт илъэсым и кIэм яухыну я гугъэщ.
УЭРДОКЪУЭ Женя.
